
Grozījumi Ukrainas civiliedzīvotāju atbalsta likumā
Izdarīt Ukrainas civiliedzīvotāju atbalsta likumā (Latvijas Vēstnesis, 2022, 45.A, 50.A, 60.A, 70.A, 78.A, 95. nr.) šādus grozījumus:
1. 7.1 pantā:
papildināt pirmo daļu pēc vārda "fiziskā" ar vārdiem "vai juridiskā";
izteikt otrās daļas 1. punktu šādā redakcijā:
· "1) iesniedzēja vārds, uzvārds, personas kods (fiziskai personai) vai nosaukums un reģistrācijas numurs (juridiskai personai), kontaktinformācija, kredītiestādes maksājuma vai pasta norēķinu sistēmas konts, kurā ieskaitāma atlīdzība;"; 
papildināt piektās daļas 3. punktu pēc vārda "fiziskās" ar vārdiem "vai juridiskās".
2. Pārejas noteikumos:
izteikt 11. punktu šādā redakcijā:
· "11. Grozījums šā likuma 12. panta pirmajā daļā par pārtikas nodrošināšanu Ukrainas civiliedzīvotājiem līdz 30 dienām piemērojams no 2022. gada 25. maija un neattiecas uz tiem Ukrainas civiliedzīvotājiem, kuri primāri sniedzamajam atbalstam – pārtikas nodrošināšanai – pieteikušies līdz 2022. gada 24. maijam (ieskaitot).";
izslēgt 12. punktu;
papildināt pārejas noteikumus ar 15. punktu šādā redakcijā:
· "15. Ukrainas civiliedzīvotājiem, kuri primāri sniedzamajam atbalstam ir pieteikušies līdz 2022. gada 24. maijam (ieskaitot), valsts to nodrošina papildus līdz 30 dienām, taču kopējais valsts nodrošinātais primāri sniedzamais atbalsts nevar pārsniegt 120 dienas."
Likums stājas spēkā nākamajā dienā pēc tā izsludināšanas.

